CELEX: 62009TN0296
Language: el
Date: 2009-07-30 00:00:00
Title: Υπόθεση T-296/09: Προσφυγή της 30ής Ιουλίου 2009 — EFIM κατά Επιτροπής

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/27
            
         Προσφυγή της 30ής Ιουλίου 2009 — EFIM κατά Επιτροπής
   (Υπόθεση T-296/09)
   2009/C 256/50
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: European Federation of Ink and Ink Cartridge Manufacturers (EFIM) (Κολονία, Γερμανία) (εκπρόσωπος: D. Ehle, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 20ής Μαΐου 2009 στην υπόθεση COMP/C-3/39.391 EFIM,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως
   
   Η προσφεύγουσα προσβάλλει την απόφαση της Επιτροπής της 20ής Μαΐου 2009 στην υπόθεση COMP/C-3/39.391 EFIM. Με την εν λόγω απόφαση η Επιτροπή απέρριψε την καταγγελία της προσφεύγουσας σχετικά με την παραβίαση εκ μέρους πολλών παραγωγών εκτυπωτών με έγχυση μελάνης των άρθρων 81 ΕΚ και 82 ΕΚ στις αγορές φυσίγγων μελάνης.
   Προς στήριξη της προσφυγής της, η προσφεύγουσα ισχυρίζεται κατά πρώτον ότι η Επιτροπή παρέλειψε να λάβει υπόψη πολλά ουσιώδη πραγματικά στοιχεία και ότι έτσι παραβίασε την αρχή της χρηστής διοίκησης, την αρχή της επιμέλειας, την υποχρέωση αιτιολόγησης και την αρχή της εκατέρωθεν ακρόασης. Επιπλέον, η προσφεύγουσα υποστηρίζει ότι οι εκτιμήσεις στις οποίες προέβη η καθής με την προσβαλλόμενη απόφαση, και ειδικότερα σε σχέση με τα κριτήρια προτεραιότητας κατά τον χειρισμό της διαδικασίας της καταγγελίας, είναι προδήλως εσφαλμένες και ενέχουν κακή χρήση διακριτικής εξουσίας. Τέλος, η προσφεύγουσα ισχυρίζεται ότι μόνον η Επιτροπή μπορεί να διασφαλίσει την αποτελεσματική προστασία του ανταγωνισμού από τους περιορισμούς του ανταγωνισμού τους οποίους επισημαίνει η ίδια η προσφεύγουσα, διότι οι αρμόδιες για τον ανταγωνισμό εθνικές αρχές και τα εθνικά δικαστήρια έχουν μόνο τοπικά περιορισμένες αρμοδιότητες.